Gruppeleder for Sosialistisk Venstreparti i Bergen, Oddny Miljeteig, lar seg ikke opprøre av saken, men rister på hodet over folks holdninger. Hun peker på at den nå utgåtte skiltserien SU som folk har benyttet i årevis, like gjerne kan sees på som «reklame» for SVs ungdomsorganisasjon Sosialistisk Ungdom, forkortet til nettopp SU. Tidligere har bilister i Bergen og omland kjørt rundt med SP på bilen uten at de gikk av skaftet for det.